cyanic-selkie/wikianc huggingface dataset:
Туалін
Туалі́н (, Туалин) — вёска ў Бялыніцкім раёне Магілёўскай вобласці. Уваходзіць у склад Вішоўскага сельсавета.
Бандкова (гміна)
Бандко́ва (Bądkowo) — вясковая гміна ў Польшчы, уваходзіць у склад Александроўскага павета Куяўска-Паморскага ваяводства. Сядзіба размешчана ў Бандкове. Плошча гміны складае 79,7 км². Станам на 2004 год у гміне Бандкова пражывалі 4646 чалавек, шчыльнасць — 58,3 чал./км². Адміністрацыйна падзелена на 24 салецтвы.
Кілт
Кілт (kilt, fèileadh, èileadh, filleadh beag) — мужчынская насцегнавая вопратка кельцкага паходжання.
Бязбожнік
Бязбо́жнік (, Безбожник) — пасёлак у Чачэрскім раёне Гомельскай вобласці. Уваходзіць у склад Палескага сельсавета.
Кілт
Класічнымі лічацца шатландскія кілты, якія ўяўляюць сабою кавалак клецістай ваўнянай тканіны тартан, абгорнутай вакол сцёгнаў і замацаванай ззаду рамянямі.
Паходжанне
Паходжанне кілта да канца не вядома. У наш час яго вынахолніцтва аспрэчваецца паміж ірландцамі і шатландцамі. У антычнасці і сярэднявеччы насцегневыя повязі і вопратка з аднаго кавалка тканіны часцяком сустракалася ў розных народаў Еўропы. На Брытанскіх астравах была шырока распаўсюджана традыцыя затуляць цела кароткай коўдрай. На востраве Мэн яна лічылася звычайнай яшчэ ў XVII ст. Некаторыя мяркуюць, што кілт мае скандынаўскае паходжанне, і слова «кілт» бярэ пачатак ад старажытнага скандынаўскага слова kjalta.
Шатландскі кілт
У XVI ст. на шатландскім нагор’і ўпершыню ўзгадваюцца «вялікія кілты» (Feileadh Mhor). Яны ўяўлялі сабою доўгую ваўняную тканіну каля 1,5 м шырынёй і да 6,4 м даўжынёй. Частка такога кілта абгортвала сцёгны так, каб ствараліся зморшчыны, а астатняя частка прапускалася праз плячо і падтыкалася ззаду. Падчас дрэннага надвор’я доўгую тканіну накідвалі на галаву, каб абараніцца ад снегу і дажджу. Кароткія кілты з’явіліся не раней за XVII ст.
У 1746—1778 гг. традыцыйная вопратка шатландцаў-горцаў была забаронена ўладамі Вялікабрытаніі. Аднак кілты былі пакінуты ў якасці часткі ўніформы шатландскіх горскіх палкоў, што ўваходзілі ў склад брытанскай арміі. Сярод брытанцаў незвычайны выгляд салдат-горцаў выклікаў іронію і з’яўляўся прычынай для насмешак. Але ў 1782 г. кароль Георг IV, каб аддзячыць шатландскіх салдатаў, прыбыў у Эдынбург у кілце і такім чынам зрабіў яго сімвалам шатландскай мужнасці.
У XIX ст. кілт шырока ўжываўся прыхільнікамі шатландскага нацыяналізму і паступова стаў успрымацца як нацыянальная вопратка усіх шатландцаў. У літаратуры сфарміравалася псеўдаэтнаграфічная міфалогія, якая папулярызавала смволіку кілтаў і прыпісвала асаблівыя колеры розным горскім кланам. Да сярэдзіны XX ст. кілт часцей ужываўся ў цырыманіяльных мэтах. У нашы дні паступова ператвараецца ў пабытовую вопратку.
Ірландскі кілт
Упершыню ў літаратуры кілт быў названы часткай старажытнай ірландскай вопраткі толькі ў 1860 г. З канца XIX ст. нашэнне кілтаў папулярызавалі ірландскія нацыяналісты. Сярод іх быў вядомы пісьменнік Джэймс Джойс. У 1903 г. Гэльская атлетычная асацыяцыя прызначыла кілт часткай цырыманіяльнай спартыўнай вопраткі Ірландыі. Разам з гэтым, з канца XIX ст. кілты пачалі ўжывацца як частка ўніформы ірландскіх палкоў брытанскай арміі. У наш час кілты шырока выкарыстоўваюцца як частка нацыянальнай вопраткі ірландцаў, у тым ліку за межамі Ірландыі.
Валійскі кілт
Хаця ў старажытнасці валійцы ніколі не апраналі кілтаў, у XIX ст. няўдалую спробу ўвесці яго ў якасці нацыянальнай вопраткі зрабіла Аўгуста Ланавер (1802—1896 гг.). Гэта сустрэла адмоўную рэакцыю валійскіх гісторыкаў і фалькларыстаў, таму нашэнне кілтаў ва Уэльсе не набыло папулярнасці.
Юцішкі
Ю́цішкі (, Ютишки) — вёска ў Браслаўскім раёне Віцебскай вобласці. Уваходзіць у склад Опсаўскага сельсавета.
Давыд-Гарадоцкае паўстанне
Давыд-Гарадоцкае паўстанне — выступленне сялян і гараджан у 1648—1650 гг., y час казацка-сялянскай вайны (1648—1651).
Пачалося года выступленнямі сялян вёсак Будымлі, Бухлічы, Варані, Векаровічы, Старое Сяло, Струга, гараджан Давыд-Гарадка, мястэчка Гарадзец. Паўстанцы на чале з войтам Давыд-Гарадка Іванам Багдашэвічам (выбраны палкоўнікам) стваралі атрады на казацкі ўзор. У кастрычніку — снежні 1648 паўстанне ахапіла ўсю Давыд-Гарадоцкую воласць і суседнюю частку Пінскага павета. Сяляне грамілі маёнткі феадалаў, знішчалі дакументы на правы іх уладанняў і інш. Паўстанне працягвалася больш за 2 гады, задушана войскамі Рэчы Паспалітай.
Юцішкі
Гісторыя
У 1921—1939 гадах вёска ў складзе Браслаўскага павета Віленскага ваяводства Польскай Рэспублікі.
Да 21 верасня 1987 года вёска ўваходзіла ў склад Далёкаўскага сельсавета, да 8 красавіка 2004 года — у склад Відзаўскага пассавета.
Бэндкаў (гміна)
Бэ́ндкаў (Będków) — вясковая гміна ў Польшчы, уваходзіць у склад Тамашоўскага павета Лодзьскага ваяводства. Сядзіба размешчана ў Бэндкаве. Плошча гміны складае 57,88 км². Станам на 2004 год у гміне Бэндкаў пражывалі 3561 чалавек, шчыльнасць — 61,5 чал./км².
Бэндзіна (гміна)
Бэндзі́на (Będzino) — вясковая гміна ў Польшчы, уваходзіць у склад Кашалінскага павета Заходнепаморскага ваяводства. Сядзіба размешчана ў Бэндзіне. Плошча гміны складае 166,19 км². Станам на 2010 год у гміне Бэндзіна пражывалі 8369 чалавек, шчыльнасць — 50,4 чал./км². Адміністрацыйна падзелена на 24 салецтвы.
Населеныя пункты
На тэрыторыі гміны размешчаны 46 населеных пунктаў.
Атраднае (Бялыніцкі раён)
Атра́днае (, Отрадное) — пасёлак у Бялыніцкім раёне Магілёўскай вобласці. Уваходзіць у склад Галоўчынскага сельсавета.
Блашкі (гміна)
Бла́шкі (Błaszki) — вяскова-гарадская гміна ў Польшчы, уваходзіць у склад Сярадзкага павета Лодзьскага ваяводства. Сядзіба размешчана ў Блашках. Плошча гміны складае 201,63 км². Станам на 2004 год у гміне Блашкі пражывалі 15 201 чалавек, шчыльнасць — 75,4 чал./км². Адміністрацыйна падзелена на 55 салецтваў.
Бард Лучнік
Бард Лу́чнік (Bard the Bowman) — персанаж кнігі Дж. Р. Р. Толкіна «Хобіт, або Туды і назад», кароль Дэйла.
Яжоўка
Яжо́ўка (, Ежовка) — былы хутар у Браслаўскім раёне Віцебскай вобласці. Уваходзіў у склад Опсаўскага сельсавета.
Бард Лучнік
Паходжанне і біяграфія
Быў нашчадкам Гірыёна, апошняга караля Дэйла. Пасля таго, як горад быў разбураны пры нападзе цмока Смога ў 2770 годзеТрэцяй эпохі, сям’я Гірыёна збегла ў горад Эсгарот, і яго нашчадкі сталі простымі гараджанамі.
Яжоўка
Да 2004 года ўваходзіў у склад Відзаўскага пассавета.
Бард Лучнік
Удзел у вызваленні Эрэбара
Бард служыў капітанам лучнікаў гарадской варты ў Эсгароце, быў вядомы як трапны лучнік, а таксама «славіўся» сярод жыхароў сваёй інтуіцыяй. У «Хобіце» апісваецца, як Бард падчас паходу Більба і гномаў да Адзінокай гары ў 2941 годзе Трэцяй эпохі забіў Смога трапным стрэлам, здзейсніўшы «гераічны ўчынак». Луска Смога была непаражальна для любой зброі. Звесткі пра тое, што на левым боку грудзей адваліўся адзін з дыяментаў, якія на працягу шматлікіх гадоў урасталі цмоку ў пуза, пакуль ён ляжаў на скарбах, прастракатаў у вуха Барду чорны дрозд, калі ў Барда засталася адна страла. Бард, як нашчадак Гірыёна, разумеў мову драздоў. У выніку падзення забітага Бардам цмока горад Эсгарот быў разбураны.
Яжоўка
Ліквідаваны ў 2011 годзе.
Бард Лучнік
Удзел у вызваленні Эрэбара
Бард атрымаў чатырнаццатую частку багаццяў Смога, якую ён падзяліў з бургамістрам Эсгарота і выдаткаваў на аднаўленне горада Дэйла, які стаў сталіцай новага адроджанага каралеўства, дзе ён каранаваўся ў 2944 годзе Т. Э. Эсгарот увайшоў у яго склад, але працягваў карыстацца правам на мясцовае самакіраванне.
Сын Барда Баін стаў каралём Дэйла ў 2977 годзе Т. Э. Дынастыя нашчадкаў Барда правіла ў вызваленым ад цмока Дэйле да падзей Вайны Пярсцёнка, апісаных у трылогіі «Уладар Пярсцёнкаў». Кароль Бранд, сын Баіна (кіраваў з 3007 года Т. Э.) загінуў падчас Бітвы за Дэйл (17 сакавіка 3019 года Т. Э.) разам з каралём Эрэбара Даінам, адбіваючы напад Паўночнага войска саюзнікаў Саўрана. Праўнук Барда Лучніка, Бард II, які стаў каралём Дэйла пасля смерці бацькі, зняў аблогу з Эрэбара (выйграўшы тым самым бітву пры Дэйле) і ўступіў у саюз з Гондарам.
У адаптацыях
У кінатрылогіі «Хобіт» ролю Барда выканаў Люк Эванс.
Валосавічы (Чачэрскі раён)
Вало́савічы (, Волосовичи) — вёска ў Чачэрскім раёне Гомельскай вобласці. Уваходзіць у склад Нісімкавіцкага сельсавета.
Шанхай Мастэрс 2011 (снукер)
Турнір уключаў у сябе пяць кваліфікацыйных раўндаў, якія праходзілі на працягу пяці дзён з 31 ліпеня па 4 жніўня 2011 года ў Акадэміі Сусветнага снукера ў Шэфілдзе, Англія, і ў якіх гулялі 82 удзельнікі. 16 пераможцаў апошняга кваліфікацыйнага раўнда трапілі ў асноўную стадыю, дзе да іх далучыліся 16 першых сеяных ігракоў і 8 уладальнікаў уайлдкард, якія гулялі ў папярэднім раўндзе супраць васьмярых гульцоў, якія прайшлі кваліфікацыю. Пасля гэтага, 32 снукерысты гулялі на выбыванне, пачынаючы з 1/16 фіналу. У ўайлдкард раўндзе і першых двух раўндах асноўнай сетцы на шанхайскай гранд-сцэне выкарыстоўваліся чатыры гульнявыя сталы, у чвэрцьфіналах — два, а ў паўфіналах і фінале — адзін.
Пераможцам турніру стаў Марк Сэлбі, які ішоў наперадзе ў фінальным матчы супраць Марка Уільямса з лікам 6:4 і 7:5, а пазней саступаў з лікам 7:9 і быў у кроку ад паражэння, аднак выйграў тры фрэймы запар і здабыў перамогу. Сэлбі перайграў на сваім шляху да тытула Найджэла Бонда (5:3), Джэймі Коўпа (5:0), Шона Мёрфі (5:4), Марка Кінга ў паўфінальным матчы (6:0), і Марка Уільямса ў напружаным фінальным паядынку (10:9). Гэтая перамога стала сёмым прафесійным і другім рэйтынгавым тытулам у кар'еры англічаніна і першым спаборніцтвам рэйтынгавага ўзроўню, выйграным Сэлбі пасля адкрытага чэмпіянату Уэльса 2008 года, а таксама яна паспрыяла яго ўздыму на першую пазіцыю сусветнага рэйтынгу ўпершыню ў кар'еры.
Турнір
Шанхай Мастэрс 2011 года стаў пятым розыгрышам Шанхай Мастэрс (Shanghai Masters), які праходзіць штогод з 2007 года на шанхайскай гранд-сцэне, у Шанхаі, Кітай.
Шанхай Мастэрс 2011 праходзіў пад эгідай сусветнай асацыяцыі прафесійнага більярда і снукера (World Professional Billiards and Snooker Association) і ўваходзіў у каляндар мэйн-тура, а таксама з'яўляўся другім рэйтынгавым турнірам снукернага сезона 2011/2012.
Матчы асноўнай стадыі турніру (39 паядынкаў) гуляліся за чатырма сталамі на шанхайскай гранд-сцэне ў шанхайскім раёне Сюйхой, а кваліфікацыя спаборніцтва праходзіла за месяц да гэтага ў Акадэміі Сусветнага снукера ў Шэфілдзе, Англія.
Прызавыя грошы
Bank of Communications упершыню спансіраваў Шанхай Мастэрс. Прызавы фонд турніру павысіўся ў параўнанні з мінулым годам на £25,000 і склаў £350,000, стаўшы рэкордным прызавым фондам гэтага турніру. Таксама на £5,000 больш у параўнанні з розыгрышам 2010 года атрымаў пераможца турніру — £65,000.
Рэйтынгавыя ачкі
Шанхай Мастэрс 2011 меў такое ж размеркаванне рэйтынгавых ачкоў, як і на астатніх турнірах, якія праходзілі ў Кітаі (World Open і Адкрыты чэмпіянат Кітая). Пераможца турніру атрымаў 7000 рэйтынгавых ачкоў. Больш каштоўнымі турнірамі (у плане рэйтынгу) былі толькі чэмпіянат Вялікабрытаніі (пераможца атрымаў 8000 ачкоў) і чэмпіянат свету (пераможца атрымаў 10000 балаў).
Фармат турніру
На Шанхай Мастэрс 2011 прыняло ўдзел 106 снукерыстаў, з якіх 98 — удзельнікі мэйн-тура і 8 — аматары. 4 удзельнікі з нізкім рэйтынгам пачалі турнір з папярэдняга кваліфікацыйнага раўнда ў фармаце матча на выбыванне (2 гульні), які праходзіў 31 ліпеня 2011 года (больш, чым за месяц да асноўнай стадыі). 2 пераможцы папярэдняга раўнда прыядналіся да 30 іншых снукерыстаў, якія не ўваходзілі ў топ-64 сеяных гульцоў, і разам з імі ўдзельнічалі ў першым кваліфікацыйным раўндзе (16 гульняў), які праходзіў 1 жніўня 2011 года. 16 пераможцаў матчаў першага раўнда выходзілі ў другі кваліфікацыйны раўнд, у якім гулялі супраць удзельнікаў з нумарамі пасеву з 49 па 64 (16 гульняў). Другі круг праходзіў 2 жніўня 2011 года. 16 пераможцаў матчаў другога раўнда выходзілі ў трэціі кваліфікацыйны раўнд, у якім гулялі супраць удзельнікаў з нумарамі пасеву з 33 па 48 (16 гульняў). Трэці круг праходзіў 3 жніўня 2011 года. Затым 16 пераможцаў матчаў трэцяга раўнда выходзілі ў заключны чацвёрты кваліфікацыйны раўнд, дзе гулялі супраць удзельнікаў з нумарамі пасеву з 17 па 32 (16 гульняў). Чацвёрты круг кваліфікацыі праходзіў 4 жніўня 2011 года. Кваліфікацыя Шанхай Мастэрс праходзіла ў Акадэміі Сусветнага снукера ў Шэфілдзе, Англія. Такім чынам, у асноўную стадыю спаборніцтва выйшлі 16 ігракоў, якія далучыліся да 16 снукерыстаў з нумарамі пасеву з 1 па 16 і 8 уладальнікаў уайлдкард. Васьмёра ўладальнікаў уайлдкард гулялі ў папярэднім уайлдкард раўндзе супраць васьмярых гульцоў з самымі нізкімі нумарамі пасеву, якія прайшлі кваліфікацыю.
Такім чынам, 8 пераможцаў чацвёртага кваліфікацыйнага раўнда, якія не гулялі ў уайлдкард раўндзе, 8 пераможцаў матчаў уайлдкард раўнда і 16 ігракоў, якія трапілі на чэмпіянат без кваліфікацыі, гулялі ў асноўнай стадыі на выбыванне, пачынаючы з 1/16 фіналу, дзе топ-16 сеяных гульцоў сустракаліся з астатнімі гульцамі. Лёсаванне турніру прадвызначала немагчымасць сустрэчы ігракоў топ-16 раней за 1/8 фіналу, ігракоў топ-8 раней чвэрцьфіналаў, ігракоў з першай чацвёркі сеяных раней паўфіналу і двух першых сеяных раней фіналу Шанхай Мастэрс. Пяць раўндаў асноўнай стадыі (а таксама ўайлдкард раўнд) праходзілі на працягу сямі дзён (гульні 1/16 фіналу былі расцягнутыя на два дні) на шанхайскай гранд-сцэне ў Шанхаі, Кітай.
Соценныя серыі
У 64 матчах кваліфікацыйнай стадыі было выканана 36 соценных серый. Курт Мэфлін і Сцюарт Бінэм былі адзінымі снукерыстамі, якія здзейснілі па тры сэнчуры. Майкл Уайт выканаў найвышэйшы брэйк кваліфікацыі ў 145 ачкоў у матчы другога кваліфікацыйнага раўнда супраць Альфрэда Бёрдэна. Такім чынам, ён атрымаў узнагароду ў £200 за найвышэйшы брэйк у кваліфікацыі.
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя брэйкі кожнага гульца.
Якавічы (Браслаўскі раён)
Я́кавічы (, Яковичи) — вёска ў Браслаўскім раёне Віцебскай вобласці. Уваходзіць у склад Опсаўскага сельсавета.
Шанхай Мастэрс 2011 (снукер)
Удзельнікі
У асноўнай стадыі Шанхай Мастэрс 2011 прынялі ўдзел 16 гульцоў, якія мелі найвышэйшыя нумары пасеву, 16 снукерыстаў, якія перамаглі ў матчах чацвёртага кваліфікацыйнага раўнда, а таксама 8 уладальнікаў уайлдкард.
Якавічы (Браслаўскі раён)
Гісторыя
У 1921—1939 гадах вёска ў складзе Браслаўскага павета Віленскага ваяводства Польскай Рэспублікі.
Шанхай Мастэрс 2011 (снукер)
Удзельнікі
8 азіяцкіх аматараў атрымалі ўайлдкард ад арганізатараў турніру: Цзінь Лун і Цаа Сіньлун, якія ўжо па два разы ўдзельнічалі на турніры ў якасці аматараў, Лі Хан, Жоўцзы Маймайці і Тан Цзюнь, якія таксама ўжо атрымлівалі гэты прывілей   , а таксама навічкі турніру Хусэйн Вафаі Аюры, Танават Тырапонгпайбун і Цай Цзяньчжун.
Да гэтага ніводны гулец не здолеў выйграць тытул Шанхай Мастэрс два разы. Тры ўдзельнікі розыгрышу 2011 года станавіліся пераможцамі спаборніцтва: Дамінік Дэйл (2007), Роні О’Саліван (2009) і Алістэр Картэр (2010).
Самым узроставым удзельнікам асноўнай стадыі Шанхай Мастэрс 2011 года стаў 45-гадовы Найджэл Бонд. Стывену Хендры падчас турніру было 42 гады, а Джэймсу Уатане і Пітэру Эбдану — па 41. Самым маладым іграком, які патрапіў на турнір стаў 16-гадовы Хусэйн Вафаі Аюры. Танавату Тырапонгпайбуну было 17 гадоў, а Джэку Лісоўскі і Лі Хану — па 20.
Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах Шанхай Мастэрс.
Рэферы
Матчы асноўнай стадыі Шанхай Мастэрс 2011 абслугоўвалі 11 рэферы, з якіх сямёра былі кітайскімі.
Першы дзень (5 верасня)
Выбылі: Лі Хан,  Жоўцзы Маймайці,  Цзінь Лун,  Хусэйн Вафаі Аюры,  Тан Цзюнь,  Цай Цзяньчжун,  Танават Тырапонгпайбун,  Цаа Сіньлун
Асноўная стадыя Шанхай Мастэрс 2011 пачалася 5 верасня на шанхайскай гранд-сцэне, калі на працягу дзвюх сесій за чатырма сталамі былі згуляны матчы ўайлдкард раўнда. 40-гадовы Энтані Хэмілтан сустракаўся з кітайскім аматарам Лі Ханам. З серыямі ў 123, 75, 60, 57 і 52 ачкі 36-ы сеяны турніру разграміў 20-гадовага азіята, дазволіўшы яму набраць толькі 20 балаў за ўвесь матч, і выйшаў у 1/16 фіналу на Стывена Магуайра. 51-ы нумар рэйтынгу Джэк Лісоўскі, які прайграў толькі адзін фрэйм у трох кваліфікацыйных паядынках, гуляў супраць 28-гадовага Жоўцзы Маймайці. Пры ліку 40:63 і двух каляровых шарах на стале ў стартавай партыі 20-гадовы англічанін здзейсніў два выніковыя снукеры на ружовым, атрымаўшы 12 штрафных балаў пасля памылак апанента, а таксама забіў ружовы і чорны шары, адкрыўшы лік у матчы. Пасля гэтага ён дамінаваў у дзвюх наступных партыях, павялічыўшы адрыў да ліку 3:0, аднак азіяцкі аматар пакінуў за сабой чацвёрты фрэйм на каляровых шарах і выканаў серыю ў 91 бал у пятай партыі, скараціўшы адставанне да аднаго ачка. Лісоўскі, які ўпершыню патрапіў у асноўную стадыю Шанхай Мастэрс, дамінаваў у наступным фрэйме і з вышэйшай серыяй у 53 балы выйграў сёмую партыю, скончыўшы матч з лікам 5:2 на сваю карысць і выйшаўшы ў 1/16 фіналу на Джэймі Коўпа. 41-гадовы Джэймс Уатана, які тройчы перамагаў на рэйтынгавых турнірах у 1990-х гадах, сустракаўся з Цзінем Лунам, які дайшоў да 1/16 фіналу леташняга розыгрышу. Снукерыст з Тайланда выйграў першы фрэйм на каляровых шарах, а яго 30-гадовы апанент пакінуў за сабой другую партыю з пераможным брэйкам у 70 балаў. Уатана, які ў першы раз прайшоў кваліфікацыю да Шанхай Мастэрс, выканаў серыю ў 79 ачкоў у трэцім фрэйме, пасля чаго ўзяў верх у чацвёртай партыі на апошнім ружовым шары і выйграў пяты фрэйм на каляровых шарах, атрымаўшы ў ім 31 штрафны бал і зрабіўшы лік 4:1, а серыя ў 75 ачкоў у шостай партыі прынесла яму перамогу з лікам 5:1 і выхад у 1/16 фіналу на Роні О’Салівана. 39-гадовы Фергал О’Браен з Ірландыі гуляў супраць Іранскага аматара Хусэйна Вафаі Аюры. 35-ы нумар рэйтынгу, які гуляў у 1/16 фіналу двух першых розыгрышаў Шанхай Мастэрс, выйграў першы фрэйм з падыходамі ў 37 і 25 балаў і другую партыю з падыходамі ў 39 і 21 ачко, пасля чаго аформіў серыю ў 60 балаў і зрабіў лік 3:0 на сваю карысць, дазволіўшы праціўніку набраць толькі 24 ачкі. 16-гадовы іранскі снукерыст дамінаваў у чацвёртай партыі, а О'Браен узяў верх у пятым фрэйме з брэйкам у 71 бал, а таксама дамінаваў у шостай партыі і з лікам 5:1 выйшаў у 1/16 фіналу спаборніцтва на Пітэра Эбдана.
У другой сесіі першага гульнявога дня Шанхай Мастэрс 2011 33-ці сеяны Роберт Мілкінс гуляў супраць кітайскага гульца Тана Цзюня. З пяцю паўсоценнымі серыямі ў 70, 60, 109, 74 і 89 ачкоў 35-гадовы англічанін, які саступіў у ўайлдкард раўндзе леташняга турніру, выйграў матч з лікам 5:0, дазволіўшы праціўніку набраць толькі 37 балаў, і выйшаў у 1/16 фіналу на Стывена Хендры. 45-ы сеяны Майкл Холт сустракаўся з 35-гадовым аматарам Цаем Цзяньчжунем. Англічанін узяў першы фрэйм на каляровых шарах, пасля чаго падвоіў сваю перавагу з брэйкам у 72 балы, а азіят выйграў трэцюю партыю з серыяй у 68 ачкоў і зраўняў лік у матчы, перамогшы ў чацвёртым фрэйме. 33-гадовы Холт зрабіў серыю ў 94 ачкі ў пятай партыі, пасля чаго Цай зрабіў лік 3:3, пакінуўшы за сабой шосты фрэйм, аднак з пераможнымі брэйкамі ў 63 і 100 балаў снукерыст з Англіі выйграў дзве апошнія партыі і з лікам 5:3 выйшаў у 1/16 фіналу на Грэма Дота. Самы ўзроставы ўдзельнік турніру 45-гадовы Найджэл Бонд гуляў супраць Танавата Тырапонгпайбуна з Тайланда. Брытанскі снукерыст адкрыў лік у матчы, дзякуючы некалькім выніковым падыходам у стартавай партыі, пасля чаго другі фрэйм застаўся за 17-гадовым азіятам, а серыя ў 84 ачкі зноў вывела Бонда наперад — 2:1. Танават выйграў чацвёрты фрэйм з серыяй у 55 балаў, пасля чаго пераможца Shoot-Out 2011 года выканаў серыю ў 76 ачкоў у пятым фрэйме і дамінаваў у дзвюх наступных партыях, скончыўшы паядынак з лікам 5:2 на сваю карысць і выйшаўшы ў 1/16 фіналу Шанхай Мастэрс 2011 на Марка Сэлбі. Пераможца Шанхай Мастэрс 2007 года Дамінік Дэйл з Уэльса гуляў супраць 30-гадовага Цаа Сіньлуна. Кітайскі снукерыст, які гуляў у ўайлдкард раўндах Шанхай Мастэрс у 2007 і 2008 гадах, але не праходзіў далей, аформіў брэйк у 92 балы ў першым фрэйме, пасля чаго падвоіў лік з серыяй у 49 ачкоў у другой партыі. Ён таксама лідыраваў з лікам 40:5 у трэцяй партыі, але 39-гадовы валіец пакінуў фрэйм за сабой з клірэнсам у 36 ачкоў. Дэйл зрабіў лік 2:2 з серыяй у 93 балы, пасля чаго выйшаў наперад у матчы, забіўшы апошнія сіні і ружовы шары ў пятым фрэйме. З падыходам у 42 ачкі кітайскі аматар зраўняў лік, а яго апанент аформіў першы сэнчуры-брэйк у матчы, 102 балы, пакінуўшы за сабой сёмую партыю. У восьмым фрэйме Цаа быў блізкі да перамогі, але пры ліку 45:29 памыліўся на простым чорным шары пры адным чырвоным на стале, пасля чаго Дэйл паставіў на ім складаны снукер і, атрымаўшы магчымасць павесці атаку, выйграў восьмую партыю падыходам у 26 балаў і з лікам 5:3 выйшаў у 1/16 фіналу на Шона Мёрфі. Такім чынам, ва ўсіх васьмі матчах уайлдкард раўнда перамогі атрымалі прафесійныя снукерысты.
Другі дзень (6 верасня)
Выбылі: Раян Дэй (28),  Дамінік Дэйл (31),  Алістэр Картэр (1),  Пітэр Эбдан (13),  Джэймс Уатана,  Джэк Лісоўскі (52),  Стывен Магуайр (8),  Найджэл Бонд (40)
Трэці дзень (7 верасня)
Выбылі: Эндру Хігінсан (25),  Джад Трамп (9),  Марк Дэвіс (19),  Грэм Дот (10),  Стывен Хендры (16),  Стывен Лі (18),  Дзін Цзюньхуэй (5),  Лян Вэньбо (30)
Праграма трэцяга гульнявога дня Шанхай Мастэрс 2011 года ўключала ў сябе 8 астатніх матчаў 1/16 фіналу турніру. У першай сесіі лідар сусветнага рэйтынгу Марк Уільямс з Уэльса сустракаўся з 33-гадовым Эндру Хігінсанам. 36-гадовы валійскі снукерыст пачаў паядынак з серыі ў 77 балаў, пасля чаго дамінаваў у дзвюх наступных партыях і выйграў чацвёрты фрэйм з выйшэйшым падыходам у 41 ачко. 25-ы сеяны меў магчымасць размачыць лік у пятай партыі, зрабіўшы серыю ў 54 балы, але пры ліку 0:59 Уільямс, які дайшоў да чвэрцьфіналу Шанхай Мастэрс у 2008 годзе, зрабіў падыход у 7 ачкоў і выканаў клірэнс у 54 пункты, разграміўшы апанента з лікам 5:0 і ў чацвёрты раз запар выйшаўшы ў 1/8 фіналу спаборніцтва ў Шанхаі. 9-ы сеяны Джад Трамп гуляў супраць 35-гадовага Сцюарта Бінэма. 12-ы нумар рэйтынгу, які ў ліпені выйграў свой першы рэйтынгавы тытул на адкрытым чэмпіянаце Аўстраліі, выдатна пачаў паядынак, узяўшы першую партыю з брэйкам у 129 балаў, пасля чаго адставаў у другім фрэйме з лікам 0:68, але паставіў два неабходныя снукеры і выйграў партыю на апошнім чорным шары, павялічыўшы адрыў да ліку 2:0. Бінэм, які ніколі не прайграваў раней за 1/8 фіналу Шанхай Мастэрс, аформіў яшчэ адзін соценны брэйк, 112 ачкоў, у трэцяй партыі, пасля чаго 22-гадовы Джад пайшоў на максімум у чацвёртым фрэйме, але, забіўшы 12 чырвоных з чорнымі, памыліўся на 13-м чырвоным шары і з серыяй у 96 балаў размачыў лік у матчы — 1:3. Сцюарт дамінаваў у наступных партыях і з серыямі ў 48 і 55 балаў зрабіў лік 5:1 і ў пяты раз запар выйшаў у 1/8 фіналу турніру. Чэмпіён свету Джон Хігінс з Шатландыі сустракаўся з 19-м сеяным Маркам Дэвісам. 3-ці нумар рэйтынгу выканаў серыю ў 112 балаў у стартавым фрэйме, а таксама набраў 47 ачкоў у пачатаку другой партыі, аднак яго 39-гадовы апанент зрабіў брэйк у 76 балаў і зраўняў лік. 36-гадовы шатландскі снукерыст дамінаваў у трэцім фрэйме, пасля чаго аформіў брэйк у 84 балы ў чацвёртай партыі і ўзяў верх у пятым фрэйме, зрабіўшы лік 4:1 на сваю карысць. Дэвіс, які дайшоў да чвэрцьфінальнай стадыі леташняга розыгрышу, пакінуў за сабой шостую партыю з падыходамі ў 46 і 42 ачкі, а брэйк у 68 балаў у сёмым фрэйме прынёс Джону Хігінсу перамогу з лікам 5:2 і чацвёрты выхад у 1/8 фіналу Шанхай Мастэрс на Сцюарта Бінэма. У яшчэ адным матчы першай сесіі трэцяга гульнявога дня сустракаліся 10-ы сеяны Грэм Дот і 33-гадовы Майкл Холт, які ніколі не праходзіў далей за 1/16 фіналу шанхайскага турніру. 45-ы нумар рэйтынгу выйграў тры першыя партыі з серыямі ў 47, 54 і 83 балы, а 34-гадовы шатландзец, які дайшоў да паўфіналу спаборніцтва 2007 года, узяў два наступныя фрэймы з паўсоценнымі брэйкамі ў 56 і 58 балаў. Англічанін зрабіў серыю ў 72 ачкі ў шостай партыі, пасля чаго скончыў матч з лікам 5:2 перамогай у сёмым фрэйме і ўпершыню выйшаў у 1/8 фіналу Шанхай Мастэрс.
Чацвёрты дзень (8 верасня)
Выбылі: Джэймі Коўп (15),  Роберт Мілкінс (33),  Сцюарт Бінэм (17),  Фергал О’Браен (37),  Роні О’Саліван (11),  Мартын Гоўлд (21),  Марк Ален (12),  Майкл Холт (45)
8 верасня на шанхайскай гранд-сцэне праходзілі матчы 1/8 фіналу Шанхай Мастэрс 2011. Другі нумар рэйтынгу Марк Сэлбі сустракаўся з 15-м сеяным спаборніцтва Джэймі Коўпам. Паўфіналіст трох розыгрышаў спаборніцтва выйграў першую партыю з вышэйшым падыходам у 46 балаў, пасля чаго дамінаваў у другім фрэйме і з трыма выдатнымі серыямі ў 64, 110 і 70 ачкоў узяў наступныя партыі і з лікам 5:0 стаў першым чвэрцьфіналістам турніру, у чацвёрты раз дайшоўшы да гэтай стадыі. У гэты ж час лідар сусветнага рэйтынгу Марк Уільямс гуляў супраць Роберта Мілкінса. Валійскі снукерыст цалкам дамінаваў у трох першых партыях, выйграўшы іх з серыямі ў 54, 57 і 130 балаў і дазволіўшы праціўніку набраць толькі 15 ачкоў, пасля чаго пры ліку 0:26 у чацвёртым фрэйме выканаў яшчэ адзін паўсоценны брэйк у 82 балы і зрабіў лік 4:0. Фіналіст Shoot-Out 2011 года размачыў лік, узяўшы пяты фрэйм, аднак Уільямс пакінуў за сабой шостую партыю з падыходамі ў 31 і 38 балаў і скончыў паядынак з лікам 5:1 на сваю карысць, у другі раз выйшаўшы ў чвэрцьфінальную стадыю Шанхай Мастэрс. 12-ы нумар рэйтынгу Сцюарт Бінэм гуляў супраць чэмпіёна свету Джона Хігінса з Шатландыі. 35-гадовы англічанін, які перамог на першым рэйтынгавым турніры сезона ў Аўстраліі, перайграўшы ў фінале Марка Уільямса з лікам 9:8, саступаў у стартавым фрэйме з лікам 10:63, аднак з клірэнсам у 35 балаў выдрапаў партыю на апошнім чорным, а яго апанент зраўняў лік, выйграўшы другі фрэйм. У канцы трэцяга фрэйма адбылася працяглая пазіцыйная дуэль за каляровыя шары, якая скончылася забітымі Бінэмам ружовым і чорным шарамі, пасля чаго трэці нумар сусветнага рэйтынгу ўзяў чацвёртую партыю з серыяй у 48 ачкоў. Пры ліку 45:54 і чатырох шарах на стале ў пятым фрэйме Сцюарт, які даходзіў да чвэрцьфінальнай стадыі турніру ў 2007 годзе, два разы памыліўся на рудым шары, а з трэцяй спробы аддаў апаненту просты шар у сярэднюю лузу, дазволіўшы Джону зрабіць лік 3:2 і ўпершыню ў матчы выйсці наперад. Пасля гэтага чатырохразовы чэмпіён свету ўзяў шосты фрэйм з падыходамі ў 38 і 26 балаў, а таксама сёмую партыю з найвышэйшай серыяй у матчы ў 69 ачкоў і з лікам 5:2 у другі раз выйшаў у чвэрцьфінал Шанхай Мастэрс. У гэты ж час паміж сабой сышліся 26-ы сеяны Марк Кінг і Фергал О’Браен з Ірландыі. 37-гадовы англічанін, які дайшоў да чвэрцьфіналу леташняга розыгрышу спаборніцтва, выйграў першы фрэйм з серыяй у 49 балаў, пасля чаго перамог у другой партыі на каляровых шарах, а таксама ўзяў трэці фрэйм з брэйкам у 60 балаў і зрабіў лік 3:0 на сваю карысць. Ірландскі снукерыст размачыў лік, зрабіўшы серыю ў 54 ачкі ў чацвёртай партыі, пасля чаго набраў 43 балы ў пачатку пятага фрэйма і пазней давёў яго да перамогі на каляровых шарах, а таксама дамінаваў у наступнай партыі і зраўняў лік у паядынку — 3:3. Пры ліку 28:50 у сёмым фрэйме 39-гадовы О'Браен павёў атаку, але памыліўся на апошнім чырвоным шары, а пазней яго праціўнік зачысціў стол да ружовага шара і зноў выйшаў наперад у матчы. У восьмай партыі ірландзец вёў з лікам 42:17, але серыю ў 47 ачкоў прынесла яшчэ адно ачко Кінгу і перамогу ў матчы з лікам 5:3, а таксама другі выхад у чвэрцьфінал запар.
Пяты дзень (9 верасня)
Выбылі: Шон Мёрфі (7),  Энтані Хэмілтан (36),  Мэцью Стывенс (14),  Джон Хігінс (2)
Падчас вячэрняй сесіі пятага гульнявога дня Шанхай Мастэрс на арэну выйшлі два валійскія снукерысты Марк Уільямс, які займаў першае месца ў сусветным снукерным рэйтынгу, і 14-ы сеяны Мэцью Стывенс. Снукерысты правялі паміж сабой 19 матчаў, і ў 9 з іх мацней быў Стывенс, а па асабістых сустрэчах на рэйтынгавым узроўні лік быў 4:4. Пры гэтым Уільямс перамог праціўніка ў апошнім буйным матчы ў 1/8 фіналу адкрытага чэмпіянату Уэльса 2006 года з лкам 5:1, а таксама быў мацней у фіналах чэмпіянату свету 2000 года (18:16) і чэмпіянату Вялікабрытаніі 1999 года (10:8). 33-гадовы Стывенс, які ў трэці раз дайшоў да чвэрцьфінальнай стадыі турніру, павёў у ліку ў стартавай партыі 21:6, але яго апанент узяў фрэйм з серыяй у 47 балаў, пасля чаго цалкам дамінаваў у дзвюх наступных партыях, зрабіўшы лік 3:0 з брэйкамі ў 50 і 129 ачкоў. Двухразовы фіналіст чэмпіянатаў свету вёў у чацвёртым фрэйме з лікам 54:34, але клірэнс у 33 балы дазволіў 36-гадоваму Уільямсу выйграць яшчэ адну партыю і павялічыць адрыў да чатырох фрэймаў, пасля чаго ён дамінаваў у пятай партыі і з серыяй у 47 ачкоў давёў паядынак да перамогі з разгромным лікам 5:0, упершыню выйшаўшы ў паўфінал Шанхай Мастэрс. За суседнім сталом гулялі чэмпіёны свету двух апошніх гадоў Ніл Робертсан, які займаў пятае месца ў рэйтынгу, і 2-гі сеяны Джон Хігінс, які ў маі выйграў свой чацвёрты тытул на сусветным першынстве. Робертсан і Хігінс 12 разоў перасякаліся паміж сабой на прафесійных турнірах, з якіх 6 разоў перамогу святкаваў шатландзец, 5 разоў мацней быў аўстралійскі снукерыст і адзін матч скончыўся ўнічыю. У пяці рэйтынгавых паядынках Ніл перамагаў 3 разы, уключаючы два матчы 2009 года ў 1/8 адкрытага чэмпіянату Уэльса (5:4) і ў паўфінале Гран-пры (6:5). У сваю чаргу Хігінс перайграў апанента ў апошнім рэйтынгавым матчы ў 1/8 фіналу чэмпіянату Вялікабрытаніі 2009 з лікам 9:8. Чэмпіён свету 2010 года, які да гэтага не праходзіў далей за 1/8 фіналу Шанхай Мастэрс, пакінуў за сабой першую партыю з серыяй у 78 балаў, пасля чаго 36-гадовы Хігінс зрабіў серыю ў 42 ачкі ў другім фрэйме, але дазволіў праціўніку скончыць партыю перамогай з брэйкам у 59 балаў і павесці з лікам 2:0. Шатландскі снукерыст дамінаваў у двух наступных фрэймах, выйграўшы трэцюю партыю з пераможнай серыяй у 64 балы і чацвёртую з падыходамі ў 41 і 31 ачко, і зраўняў лік. Аднак 29-гадовы леварукі гулец перахапіў ініцыятыву і больш не дазволіў апаненту набраць ніводнага бала, узяўшы пяты фрэйм з падыходамі ў 41 і 37 ачкоў, шосты фрэйм з брэйкам у 74 балы і сёмую партыю з серыяй у 69 ачкоў, зрабіўшы лік 5:2 і ўпершыню выйшаўшы ў паўфінал Шанхай Мастэрс на Марка Уільямса.
{| class="wikitable" style="font-size: 85%; margin: 1em auto 1em auto;" 🇦🇺
Шосты дзень (10 верасня)
Выбылі: Марк Кінг (26),  Ніл Робертсан (6)
10 верасня на Шанхайскай гранд-сцэне праходзілі два паўфінальныя матчы Шанхай Мастэрс 2011 на працягу дзвюх сесій за адным гульнявым сталом. У адрозненне ад папярэдніх раўндаў матчы 1/2 фіналу гуляліся да 6 перамог у фрэймах. Першымі на арэну выйшлі 26-ы сеяны Марк Кінг, які ўпершыню з 2005 года выйшаў у паўфінал рэйтынгавага спаборніцтва      , і Марк Сэлбі, які займаў другі радок у сусветным рэйтынгу. Да гэтага гульцы перасякаліся паміж сабой 11 разоў, і ў 7 выпадках мацней быў Сэлбі, а па рэйтынгавых сустрэчах лік быў 4:2 на яго карысць. Пры гэтым Марк Сэлбі перамагаў у чатырох апошніх рэйтынгавых паядынках паміж снукерыстамі, уключаючы 1/8 фіналу Шанхай Мастэрс 2008 года і чвэрцьфінал Шанхай Мастэрс 2010 года (5:0 і 5:1 адпаведна), а Кінг абыгрываў апанента ў 1/16 фіналу чэмпіянату свету 2008 года (10:8) і ў 1/8 фіналу Мастэрс 2011 года (6:4). Марк Сэлбі, які ў чацвёрты раз дашоў да паўфінальнай стадыі шанхайскага турніру, але ніколі не праходзіў далей, адкрыў лік, пакінуўшы за сабой першую партыю з серыяй у 60 балаў, пасля чаго выйграў другі фрэйм з брэйкам у 49 ачкоў і дамінаваў у трэцім фрэйме, дазволіўшы апаненту набраць толькі 39 балаў у трох першых партыях. З серыямі ў 49 і 36 балаў фіналіст чэмпіянату свету 2007 года, які за тыдзень да пачатку турніру перамог на міні-рэйтынгавым спаборніцтве Пол Хантэр Класік, выйграў яшчэ адзін фрэйм і зрабіў лік 4:0 на сваю карысць, а пры ліку 0:47 у пятай партыі Кінг павёў атаку і набраў 64 ачкі, аднак памыліўся на жоўтым шары пасля апошняга чырвонага і пазней дазволіў праціўніку сабраць усе каляровыя шары і ўзяць верх у фрэйме. Серыя ў 71 бал у шостай партыі прынесла Сэлбі перамогу з лікам 6:0 і першы фінал Шанхай Мастэрс у кар'еры. Такім чынам, Марк Сэлбі выйшаў у трэці рэйтынгавы фінал у 2011 годзе, саступіўшы на German Masters Марку Уільямсу (7:9) і на адкрытым чэмпіянаце Кітая Джаду Трампу (8:10).
У вячэрняй сесіі перадапошняга гульнявога дня на турніры гулялі ўдзельнікі другога матча 1/2 фіналу Марк Уільямс з Уэльса, які выйграў 6 рэйтынгавых тытулаў на тэрыторыі Азіі, і аўстраліец Ніл Робертсан. Да гэтага снукерысты правялі паміж сабой 10 паядынкаў, і Марк Уільямс перамог толькі ў апошнім з іх — на турніры Championship League 2011 (2:1). У сваю чаргу Робертсан выйграў абодва рэйтынгавыя матчы паміж снукерыстамі — на кубку Мальты 2005 года (5:1) і ў паўфінале World Open 2010 года (3:2). 36-гадовы валіец выйграў доўгі стартавы фрэйм з вышэйшым брэйкам у 37 ачкоў, а яго апанент, які не даходзіў да рэйтынгавых фіналаў пасля World Open у верасні 2010 года, зраўняў лік, выканаўшы серыю ў 72 ачкі ў другой партыі. Пасля гэтага Марк Уільямс пакінуў за сабой трэцюю партыю з соценнай серыяй у 100 балаў і чацвёрты фрэйм з брэйкам у 52 ачкі і зрабіў лік 3:1 на сваю карысць. У 39-хвілінным пятым фрэйме, у якім снукерысты зарабілі 77 штрафных ачкоў на дваіх, 29-гадовы Ніл Робертсан восем разоў памыліўся пры выхадзе з снукера на апошнім зялёным шары, але пры ліку 82:62 Уільямс не забіў руды шар і дазволіў апаненту зачысціць стол і выйграць партыю. З серыямі ў 47 і 30 ачкоў валійскі снукерыст пакінуў за сабой шосты фрэйм і вярнуў перавагу ў два ачкі, а таксама павёў атаку ў сёмай партыі, але пры ліку 58:0 не забіў чырвоны шар у дальні кут, пасля чаго Ніл аформіў выдатны клірэнс у 74 балы і выйграў фрэйм, зрабіўшы лік 3:4. Пры ліку 0:22 у восьмай партыі двухразовы чэмпіён свету здзейсніў падыход у 46 балаў, але памыліўся на чырвоным шары, пасля чаго праціўнік набраў 31 бал і дапусціў памылку, выпадкова паставіўшы сабе снукер на апошнім зялёным, аднак атрымаў другі шанец і выйграў яшчэ адзін фрэйм, зраўняўшы лік. Робертсан, які стаў чэмпіёнам свету ў 2010 годзе, выйграў трэцюю партыю запар з серыяй у 50 ачкоў і ўпершыню ў паядынку выйшаў наперад, 5:4, а ў дзясятым фрэйме гульня дайшла да каляровых шароў, і пасля таго, як аўстраліец быў вымушаны гуляць жоўты шар з снукера, Марк Уільямс атрымаў магчымасць зачысціць стол да ружовага і зрабіць лік 5:5, перавёўшы вырашэнне пераможцы ў апошнюю адзінаццатую партыю. У вырашальным фрэйме Уільямс першым атрымаў шанец павесці атаку, але дапусціў памылку пры гульне простага ружовага шара ў сярэднюю лузу, а яго апанент, у сваю чаргу, набраў толькі 7 балаў і не забіў сіні шар з пазнакі, пасля чаго пайшоў на дальні чырвоны шар і, дапусціўшы памылку, дазволіў Марку набраць неабходныя для перамогі ачкі і з лікам 6:5 выйсці ў другі рэйтынгавы фінал запар пасля адкрытага чэмпіянату Аўстраліі.
{| class="wikitable" style="font-size: 85%; margin: 1em auto 1em auto;" 🏴󠁧󠁢󠁷󠁬󠁳󠁿 🇦🇺
Сёмы дзень (11 верасня)
Выбылі: Марк Уільямс (3)
11 верасня 2011 года на Шанхайскай гранд-сцэне адбыўся фінальны паядынак Шанхай Мастэрс 2011 года паміж лідарамі сусветнага рэйтынгу Маркам Сэлбі з Англіі, які займаў другое месца ў рэйтынгу, і 36-гадовым валійцам Маркам Уільямсам, які займаў першы радок у рэйтынгу. Пераможца фінальнага матча забяспечваў сабе першае месца ў сусветнай табелі аб рангах пасля турніру, а фіналіст — другое. Уільямс выйграў 18 рэйтынгавых тытулаў у кар'еры, з якіх 3 — у Кітаі і 3 — у Тайландзе. Марк Сэлбі выйшаў у шосты рэйтынгавы фінал, але да гэтага выйграў толькі адзін тытул рэйтынгавага ўзроўню на адкрытым чэмпіянаце Уэльса 2008 года. У пачатку сезона абодва снукерысты паказвалі высокі ўзровень гульні: англічанін выйграў запрашальны турнір Усі Класік і міні-рэйтынгавы Пол Хантэр Класік, а снукерыст з Уэльса дайшоў да фіналу першага рэйтынгавага турніру ў Аўстраліі і выйграў другі этап прэм'ер-лігі. Да гэтага яны 8 разоў гулялі паміж сабой, і ў 7 выпадках перамагаў Марк Уільямс, уключаючы паядынкі 1/32 фіналу чэмпіянату Вялікабрытаніі 1999 года (9:0), 1/8 фіналу чэмпіянату свету 2006 года (13:8), 1/16 фіналу чэмпіянату Вялікабрытаніі 2008 года (9:7) і фінальны матч German Masters 2011 года (9:7). Адзіную перамогу Сэлбі атрымаў у апошнім рэйтынгавым матчы паміж снукерыстамі ў 1/4 фіналу Гранд-фіналу PTC 2011 года (4:3).
У выніку першага фрэйма другой сесіі, які праходзіў пераважна ў тактычнай барацьбе, Марку Сэлбі ўдалося падвоіць сваю перавагу пасля абарончай памылкі праціўніка на чырвоным шары. Уільямс зрабіў серыю ў 46 ачкоў у пачатку адзінаццатага фрэйма, а Сэлбі меў магчымасць выдрапаць партыю, але пры ліку 37:46 двойчы памыліўся на зялёным шары ў добрай пазіцыі і дазволіў апаненту зачысціць стол да ружовага шара. 37-хвілінная дванаццатая партыя дайшла да доўгай пазіцыйная дуэлі за апошнія шары, і пры ліку 42:58 і трох шарах на стале Марк Уільямс пайшоў на рызыкоўны дальні ўдар і памыліўся, дазволіўшы праціўніку забіць сіні і зрабіць лік 7:5 на сваю карысць. Пасля гэтага валійскі спартсмен дамінаваў у трынаццатым фрэйме, выйграўшы яго з падыходамі ў 37 і 25 балаў, а наступная партыя зноў працягвалася 30 хвілін, але Уільямс забіў апошнія пяць чырвоных шароў і зрабіў лік 65:30, вымусіўшы апанента шукаць снукеры і зраўняўшы лік у паядынку — 7:7. У пятнаццатым фрэйме памылка Марка Сэлбі на чырвоным шары пры трох чырвоных на стале дазволіла Уільямсу ўсталяваць адрыў у 26 балаў і паставіць снукер на апошнім чырвоным, а пазней валіец атрымаў магчымасць на атаку і пакінуў за сабой яшчэ адну партыю, выйшаўшы наперад у ліку. У шаснаццатай партыі англічанін памыліўся на дальнім чырвоным шары, дазволіўшы Марку Уільямсу пачаць атаку і набраць 88 балаў, выйграўшы чацвёрты фрэйм запар і павялічыўшы перавагу да ліку 9:7. Уільямс зрабіў серыю ў 46 ачкоў у пачатку семнаццатага фрэйма і ўпэўнена ішоў да перамогі, а пры ліку 48:5 паставіў апаненту складаны снукер, пасля выхаду з якога адбыўся спрэчны эпізод з праглядам запаволенага паўтору і вырашэннем пытання, у які шар патрапіў біток у першую чаргу, у чырвоны ці ў ружовы. Рэферы Эйрыян Уільямс вырашыў спрэчку на карысць Марка Сэлбі, а пазней снукерыст з Уэльса пайшоў на складаны чырвоны шар і памыліўся, дазволіўшы праціўніку набраць 43 ачкі і зрабіць лік 48:48, пасля чаго Сэлбі паставіў снукер на апошнім жоўтым шары і атрымаў магчымасць зачысціць стол і скараціць адставанне да аднаго фрэйма. У васемнаццатай партыі, якая доўжылася 47 хвілін, пры ліку 54:38 Уільямс атрымаў снукер на апошнім чырвоным шары, які быў пастаўлены за чорны, і дапусціў чатыры памылкі, аддаўшы ў суме 22 ачкі, аднак з пятай спробы выканаў цудоўны ўдар, паставіўшы біток на пазіцыю за чорным у зваротным снукеры. Анлічанін выйшаў з снукера з першай спробы, аднак пакінуў праціўніку магчымасць атакаваць, якой Уільямс не скарыстаўся, памыліўшыся на зялёным шары пры ліку 60:60 і дазволіўшы Сэлбі зачысціць стол да ружовага шара і зрабіць лік 9:9. Пасля гэтага Марк Сэлбі дамінаваў у вырашальнай партыі, павёўшы ў ліку 32:0 і паставіўшы снукер за руды шар, а яго апанент, выйшаўшы з снукера, забіў біток і дазволіў англічаніну выйграць трэці фрэйм запар і матч з лікам 10:9. Такім чынам, Сэлбі выйграў другі рэйтынгавы тытул у сваёй кар'еры, а таксама павялічыў серыю перамог, якая доўжыцца з турніру Пол Хантэр Класік, да 12 матчаў запар. Перамога на спаборніцтве прынесла Марку Сэлбі прыз у £65,000 і ўздым на першае месца ў сусветным рэйтынгу ўпершыню ў кар'еры 28-гадовага снукерыста.
Уайлдкард раўнд
Шэсць кітайскіх аматараў і два аматара з іншых азіятскіх краін атрымалі ўалдкард ад арганізатараў турніру: Хусэйн Вафаі, Цзінь Лун, Лі Хан, Цаа Сіньлун, Жоўцзы Маймайці, Танават Тырапонгпайбун, Тан Цзюнь і Цай Цзяньчжун. Яны гулялі ў папярэднім раўндзе за права выступаць у першым крузе асноўнага турніру супраць васьмярых гульцоў з самымі нізкімі нумарамі пасеву, якія прайшлі кваліфікацыйны раўнд: Фергала О'Браена, Джэймса Уотаны, Энтані Хэмілтана, Дамініка Дэйла, Джэка Лісоўскі, Найджэла Бонда, Роберта Мілкінса і Майкла Холта.
Фінал
Для Марка Сэлбі фінал Шанхай Мастэрс стаў першым рэйтынгавым фіналам у сезоне 2011/2012. Аднак у пачатку сезона ён перамог на запрашальным турніры Усі Класік, перайграўшы ў фінальным матчы Алістэра Картэра з лікам 9:7, і на міні-рэйтынгавым турніры Пол Хантэр Класік за тыдзень да пачатку шанхайскага спаборніцтва, перайграўшы ў вырашальным паядынку Марка Дэвіса з лікам 4:0. На першым рэйтынгавым турніры сезона, адкрытым чэмпіянаце Аўстраліі, англічанін дайшоў да чвэрцьфінальнай стадыі, аднак саступіў Кену Доэрці з лікам 3:5. Лідар сусветнага рэйтынгу Марк Уільямс выйшаў у другі рэйтынгавы фінал запар. У фінальным паядынку адкрытага чэмпіянату Аўстраліі ён прайграў Сцюарту Бінэму з лікам 8:9. Апроч таго, за некалькі дзён да пачатку турніру валійскі снукерыст выйграў другі этап прэм'ер-лігі, перамогшы ў фінальным матчы Шона Мёрфі з лікам 3:1.
У пачатку 2011 года снукерысты ўжо гулялі паміж сабой у фінальным матчы German Masters. Тады Уільямс у напружаным паядынку перамог свайго апанента з лікам 9:7.
Для Марка Сэлбі фінал Шанхай Мастэрс стаў шостым рэйтынгавым фіналам у кар'еры. Да гэтага ён выйграў толькі адзін тытул рэйтынгавага ўзроўню і прайграў у чатырох фіналах. У прафесійнай кар'еры Марка Уільямса гэты фінал стаў 28-м на рэйтынгавых турнірах, з якіх да гэтага ён выйграў толькі 18 тытулаў, 9 разоў саступіўшы ў вырашальных паядынках.
Серыі, вышэйшыя за 50 ачкоў
У 39 матчах Шанхай Мастэрс гульцы аформілі 25 соценных серый, што на 5 сэнчуры больш, чым у 2010 годзе. Колькасць серый, большых за 50 ачкоў, дасягнула 153 брэйкаў, што ў сярэднім азначае амаль 4 паўсоценныя серыі ў матчы.
Лідарам па колькасці соценных серый стаў чвэрцьфіналіст турніру Энтані Хэмілтан, які зрабіў 5 сэнчуры-брэйкаў. Фіналіст Марк Уільямс аформіў 4 сотні, а пераможца Марк Сэлбі выканаў 3 соценныя серыі. Па колькасці серый «50+» лідарам стаў фіналіст турніру Марк Уільямс (16 брэйкаў), а Марк Сэлбі, Энтані Хэмілтан і Ніл Робертсан аформілі па 13 паўсоценных брэйкаў. Прыз за найвышэйшы брэйк, зроблены ў асноўнай стадыі турніру, роўны £2000, атрымаў Шон Мёрфі, які аформіў серыю ў 143 балы ў матчы 1/8 фіналу супраць Марка Алена.
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.
Статыстыка турніру
Марк Сэлбі стаў чацвёртым снукерыстам з Англіі (пасля Рыкі Уолдэна, Роні О’Салівана і Алістэра Картэра), які атрымаў перамогу на турніры Шанхай Мастэрс, а таксама пятым пераможцам турніру.
Сэлбі выйграў свой сёмы прафесійны і другі рэйтынгавы тытул у кар'еры. Гэтая перамога стала першым поспехам рэйтынгавага ўзроўню для брытанца за тры з паловай гады (у лютым 2008 года ён атрымаў перамогу на адкрытым чэмпіянаце Уэльса).
Выйграўшы на Шанхай Мастэрс, Марк Сэлбі стаў 26-м снукерыстам, які выйграў больш за адзін турнір рэйтынгавага ўзроўню ў кар'еры.
Сітуацыя пасля турніру
Паколькі рэйтынг уключае ў сябе ачкі, набраныя гульцамі за два гады, пасля турніру снукерысты, атрымаўшы ачкі за Шанхай Мастэрс 2011, страцілі ачкі, набраныя імі ў рамках Шанхай Мастэрс 2009.
Другі нумар сусветнага рэйтынгу Марк Сэлбі, які перайграў у фінальным матчы лідара рэйтынгу Марка Уільямса, заняў яго месца на першым радку табелі аб рангах упершыню ў сваёй прафесійнай кар'еры, апярэдзіўшы валійца на 345 балаў. Пры гэтым два лідары моцна павялічылі адрыў да больш чым 7500 ачкоў ад чвэрцьфіналіста спаборніцтва Джона Хігінса. Пяты нумар рэйтынгу Ніл Робертсан, які дайшоў да паўфіналу турніру, наблізіўся да Дзіна Цзюньхуэя, які вылецеў у першым раўндзе, на адлегласць у 560 балаў, а таксама павялічыў адрыў ад Шона Мёрфі, які дайшоў да стадыі 1/4 фіналу, да 6195 ачкоў. Алістэр Картэр, які прайграў у першым матчы турніру, саступіў сёмую пазіцыю Стывену Магуайру, страціўшы 1680 балаў паводле вынікаў Шанхай Мастэрс. Роні О’Саліван, які перамог на турніры ў 2009 годзе і вылецеў у 1/8 фіналу гэтага розыгрышу, апусціўся на тры пазіцыі і заняў трынаццатае месца, прапусціўшы наперад Грэма Дота, Сцюарта Бінэма і Марка Алена. Ален у сваю чаргу абышоў Бінэма, заняўшы адзінаццатую пазіцыю, дзякуючы выхаду ў 1/8 фіналу турніру. Мэцью Стывенс, які дайшоў да чвэрцьфіналу турніру, наблізіўся да О'Салівана на адлегласць у 1185 балаў. Сяміразовы чэмпіён свету Стывен Хендры, які прайграў у стартавым раўндзе Шанхай Мастэрс 2011, упершыню з 1988 года вылецеў з топ-16 сусветнага рэйтынгу, апусціўшыся на чатыры пазіцыі з шаснаццатай на дваццатую і прапусціўшы наперад Стывена Лі, які ўвайшоў у топ-16 упершыню з сезона 2007/2008, Джэймі Коўпа, Пітэра Эбдана і Мартына Гоўлда. Марк Кінг, які дайшоў да паўфіналу спаборніцтва, падняўся на восем радкоў і заняў 22-ю пазіцыю ў рэйтынгу. Рыкі Уолдэн і Кен Доэрці, якія былі ў 1/4 фіналу Шанхай Мастэрс 2009 года, а ў 2011 годзе не прайшлі кваліфікацыйны бар'ер апусціліся на 4 радкі — з 21-га на 25-ы і з 24-га на 28-ы адпаведна. Таксама на чатыры месцы, з 31-га на 35-е, апусціўся фіналіст Шанхай Мастэрс 2009 Лян Вэньбо, які прайграў у першым раўндзе турніру і вылецеў з топ-32 упершыню з сезона 2008/2009.
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў Шанхай Мастэрс 2011.
Бракаўшчына
Да 23 снежня 2009 года вёска ўваходзіла ў склад Галоўчынскага сельсавета.
Грыгорый Балгарын
Пасля заключэння Фларэнційскай уніі 1439 года разам з Ісідарам уцёк з Масквы ў Рым, з 1452 года ў Канстанцінопалі. У 1458 годзе пасвячоны канстанцінопальскім патрыярхам-уніятам Грыгорыем Мамом y мітрапаліта 9 заходніх епархій Рускай праваслаўнай царквы з тытулам архіепіскапа кіеўскага, літоўскага і Ніжняй (Малой) Русі з рэзідэнцыяй y Навагрудку. Такі тытул сведчыў аб прэтэнзіях мітрапаліта на кананічную ўладу над усёй тэрыторыяй былой Кіеўскай Русі. He згаджаючыся з гэтым, мітраполія ў Маскве ў 1459 годзе стала афіцыйна называцца не кіеўскай, a маскоўскай. Падзел паміж дзвюма цэрквамі стаў канчатковым.
Прызнаючы Грыгорыя Балгарына мітрапалітам, духавенства і вернікі Вялікага Княства Літоўскага саму унію не прынялі. Грыгорый Балгарын звярнуўся да Канстанцінопальскай патрыярхіі з просьбай зацвердзіць яго ў сане мітрараліта і у 1467 годзе патрыярх Дыянісій зацвердзіў Грыгорыя Балгарына як мітрапаліта кіеўскага, галіцкага і ўсяе Русі. Праваслаўная царква Вялікага Княства Літоўскага і Галіцыі (у складзе Польскага каралеўства) атрымала поўнае кананічнае прызнанне.
Грыгорый Балгарын лічыцца аўтарам шэрага літаратурна-царкоўных твораў. Памёр і пахаваны ў Навагрудку.
Трандуіл
Тра́ндуіл (на сіндарыне Thranduil) — у легендарыуме Дж. Р. Р. Толкіна кароль лясных эльфаў Ліхалесся. Упершыню згадваецца ў тэксце твору «Хобіт, або Туды і назад».
Біяграфія
Сын Орафера, бацька Легаласа. Ён стаў каралём лясных эльфаў пасля смерці яго бацькі ў бітве Апошняга Саюза. Дакладная дата нараджэння невядомая. Як было сказана ў «Няскончаных казаннях», і Орафер, і Трандуіл — эльфы з Дарыята, якія ў пачатку Другой Эпохі адправіліся на ўсход, і, перабраўшыся праз Туманныя горы, заснавалі там каралеўства лясных эльфаў. Паводле тэксту «Хобіта», ён меў валасы залатога колеру.